Op die flaters en beperkte wêreldbeskouing van Trump roem die Demokrate en beroep hulle hul telkens op die aanvaarbare beginsel van ’n grondwetlike demokrasie dat indien ’n leier, in dié geval Trump, sy nasie in die steek gelaat het, hy liewer bedank. Of anders word hy in ’n staat van beskuldiging geplaas. Van dié aandrang het daar tot op hede nog net dadels van gekom en dit blyk dat die Demokrate min antwoorde of alternatiewe hierop het. Dié party beskik immers oor ’n minderheid in die Amerikaanse kongres.
Die grootste olifant in die “verkiesingsvertrek” is egter “onwettige” immigrante en die algehele stand van die Amerikaanse ekonomie. Dié kwessies is egter nie net beperk tot die VSA nie, maar dryf die politieke narratief oorkant die Atlantiese Oseaan en wêreldwyd.
Die verkiesing gaan oor die verkiesing van senators en lede van die huis, maar word ook allerweë gesien as ’n referendum oor Trump en sy beleid.
Ek vermoed egter dat hulle verby die punt van omkeer is wat betref hulle linkse swaai en dat lg scenario nou byna onmoontlik is!